CELEX: 32022D1237
Language: sk
Date: 2022-07-18 00:00:00
Title: Rozhodnutie Rady (SZBP) 2022/1237 z 18. júla 2022, ktorým sa mení rozhodnutie (SZBP) 2018/907, ktorým sa predlžuje mandát osobitného zástupcu Európskej únie pre Zakaukazsko a pre krízu v Gruzínsku

19.7.2022   
               
               
                  SK
               
               
                  Úradný vestník Európskej únie
               
               
                  L 190/125
               
            
         ROZHODNUTIE RADY (SZBP) 2022/1237
         z 18. júla 2022,
         ktorým sa mení rozhodnutie (SZBP) 2018/907, ktorým sa predlžuje mandát osobitného zástupcu Európskej únie pre Zakaukazsko a pre krízu v Gruzínsku
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 31 ods. 2 a článok 33,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rada 7. júla 2003 súhlasila s vymenovaním osobitného zástupcu Európskej únie (ďalej len „OZEÚ“) pre Zakaukazsko.
                  
               
                     (2)
                  
                  
                     Rada 13. novembra 2017 prijala rozhodnutie (SZBP) 2017/2071 (1), ktorým bol pán Toivo KLAAR vymenovaný za OZEÚ pre Zakaukazsko a pre krízu v Gruzínsku. Mandát OZEÚ sa postupne predlžoval, naposledy rozhodnutím Rady (SZBP) 2022/251 (2) a jeho platnosť má uplynúť 31. augusta 2022.
                  
               
                     (3)
                  
                  
                     Mandát OZEÚ by sa mal predĺžiť o ďalšie obdobie 12 mesiacov a mala by sa stanoviť nová finančná referenčná suma na obdobie od 1. septembra 2022 do 31. augusta 2023.
                  
               
                     (4)
                  
                  
                     OZEÚ bude svoj mandát vykonávať v situácii, ktorá sa môže zhoršiť a ktorá by mohla ohroziť dosahovanie cieľov vonkajšej činnosti Únie uvedených v článku 21 zmluvy,
                  
               PRIJALA TOTO ROZHODNUTIE:
         
            Článok 1
            Rozhodnutie (SZBP) 2018/907 sa mení takto:
            
                        1.
                     
                     
                        Článok 1 sa nahrádza takto:
                        
                           „Článok 1
                           Osobitný zástupca Európskej únie
                           Mandát pána Toiva KLAARA ako osobitného zástupcu Európskej únie (ďalej len „OZEÚ“) pre Zakaukazsko a pre krízu v Gruzínsku (Zakaukazsko) sa predlžuje do 31. augusta 2023. Rada môže na základe posúdenia Politického a bezpečnostného výboru (PBV) a na návrh vysokého predstaviteľa Únie pre zahraničné veci a bezpečnostnú politiku (VP) rozhodnúť, že sa mandát OZEÚ skončí skôr.“.
                        
                     
                  
                        2.
                     
                     
                        V článku 5 ods. 1 sa dopĺňa tento pododsek:
                        „Finančná referenčná suma určená na úhradu výdavkov spojených s mandátom OZEÚ v období od 1. septembra 2022 do 31. augusta 2023 je 2 912 000 EUR.“.
                     
                  
                        3.
                     
                     
                        V článku 14 prvom odseku sa druhá veta nahrádza takto:
                        „OZEÚ predloží Rade, VP a Komisii do 31. mája 2023 pravidelné správy o pokroku a komplexnú správu o vykonávaní mandátu.“.
                     
                  
         
            Článok 2
            Nadobudnutie účinnosti
            Toto rozhodnutie nadobúda účinnosť dňom jeho prijatia.
         
         
            V Bruseli 18. júla 2022
            
               
                  Za Radu
               
               
                  predseda
               
               J. BORRELL FONTELLES
            
         
         
            (1)  Rozhodnutie Rady (SZBP) 2017/2071 z 13. novembra 2017, ktorým sa vymenúva osobitný zástupca Európskej únie pre Zakaukazsko a pre krízu v Gruzínsku (Ú. v. EÚ L 295, 14.11.2017, s. 55).
         
            (2)  Rozhodnutie Rady (SZBP) 2022/251 z 21. februára 2022, ktorým sa mení rozhodnutie (SZBP) 2018/907, ktorým sa predlžuje mandát osobitného zástupcu Európskej únie pre Zakaukazsko a pre krízu v Gruzínsku (Ú. v. EÚ L 41, 22.2.2022, s. 31).